ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ልዕሊ 200 መራሕቲ ፖለቲካ፡ ቻይና ዘርቀቐቶ ሕጊ ኮኒኖም 24 ጉንቦት 2020 ምንጪ ስእሊ, Getty Images መንግስቲ ቻይና ኣብ ሆንግኮንግ ክትግበር ዝሓሰቦ ሓድሽ ሕጊ ድሕነት፡ ብልዕሊ 200 ላዕለዎት መራሕቲ ዓለም ተኾኒኑ። ካብ ኤውሮጳ፣ ኤስያን ሰሜን ኣመሪካን ክታሞም ዘዕርፍሉ ዘለዉ እዚ መግለጺ ተቓውሞ ኣብ ልዕሊ ትልሚ መንግስቲ ቻይና ፡ "ናይ ከተማ ሆንግኮንግ መስል ርእሰ-ምሕደራ፣ ልዕልና ሕግን መሰረታዊ ነጻነትን ዝግህስ እዩ" ብምባል እዩ። መንግስቲ ቻይና ኣብ ተግበር ከውዕሎ ይዳለወሉ ኣሎ ዝተብሃለ ሕጊ፡ ኣብ ግዝኣት ሆንግኮንግ፡ 'ክሕደት፣ ምንጻል፣ ኣንጻር መንግስቲ ምልዕዓልን ምውፋርን' ዝእግድ እዩ ተባሂሉ። እቲ ሕጊ ጉንበት 28 ናብ ሃገራዊ ቤት ምኽሪ እታ ሃገር ድምጺ ክወሃቦ ዝቐርብ ኮይኑ፡ ካብኡ ሕጊ ኾይኑ ቅድሚ ምትግባሩ ናብ ቀዋሚ ኮሚቲ እቲ ባይቶ ከምርሕ እዩ ተባሂሉ። ብኣማኢት ዝቑጸሩ ሰልፈኛታት ኣብ ዩኒቨርስቲ ሆንግ ኮንግ ተዓጊቶም ፕረሲደንት ዢ፡ ቻይና ክትድህለል የብላን እቲ ኣብ ልዕሊ መንግስቲ ቻይና ዝስማዕ ዘሎ ተቓውሞ እዚ ስጉምቲ ዝነቅፍ እዩ። ቅድሚ ሓደ ሰሙን ሚኒስተር ጉዳያት ወጻኢ ኣመሪካ፡ ማይክ ፖምፔ፡ ነቲ ትልሚ 'ነጻነት'ታ ከተማ ናብ ገደል ዘእቱ' ክብል ኮኒንዎ እዩ። ሃገራት ዩከይ፣ ኣውስትራልያን ካናዳን ድማ ብተመሳሳሊ 'ሻቕሎተን' ገሊጸን ኣለዋ። ምስ ኣብ ቤጂንግ ዝርከብ ማእኸላይ መንግስቲ ቻይና ዝሻርኽ ተባሂሉ ዝሕመ፡ መራሒ ሆንግኮንግ ኬሪ ላም፡ ነቲ ሕጊ ዘለዎ ድጋፍ ብምግላጽ፡ ኣብ ናጽነት እታ ከተማ ዘብጸሖ ሳዕቤን ኣይክህሉን ክብል ተዛሪቡ። ኣብ'ታ ግዝኣት ዝርከብ ቢሮ ጨንፈር ሚኒስትሪ ጉዳያት ወጻኢ ቻይና ብወገኑ፡ እቲ ሕጊ ኣብ ልዕሊ ኢንቨስተራት ወጻኢ ዘስዕቦ ስግኣት ከምዘየለ ብምግላጽ፡ ኢደን የአትዋ ኣለዋ ዝበለን ሃገራት ካብ ተግባረን ክቑጠባ ኣጠንቂቑ። ኣብ ልዕሊ እቲ ሕጊ ተቓውሞ ዘስምዑ ጎስጎስቲ፡ ንሎሚ ሰንበት ናይ ተቓውሞ ሰልፊ ጸዊዖም ኣለዉ። እቲ መግለጺ ተቓውሞ እንታይ ይብል?
